पुलिस कॉन्स्टेबल बोले- बाइक एक्सीडेंट से दिमाग में खून जम गया था, आवाज तक चली गई थी
Telugu Star Naga Chaitanya Custody Promotion - Constable Tells Actor Is Reason Behind His Recovery तेलुगु स्टार नागा चैतन्य ने अपनी अपकमिंग फिल्म कस्टडी के प्रमोशन के लिए हैदराबाद में पुलिस ऑफिसर्स से मिले। इस फिल्म में नागा चैतन्य पुलिस कांस्टेबल के रोल में नजर आएंगे
हाल ही में तेलुगु स्टार नागा चैतन्य अपनी अपकमिंग फिल्म कस्टडी के प्रमोशन के लिए हैदराबाद में पुलिस ऑफिसर्स से मिले। इस फिल्म में नागा चैतन्य पुलिस कॉन्स्टेबल के रोल में नजर आएंगे। इस दौरान उन्होंने पुलिस कॉन्स्टेबल की जिंदगी में आने वाली मुश्किलों और प्रेशर पर बात की।
एक पुलिस कॉन्स्टेबल ने नागा को ये भी बताया कि जब उनके दिमाग में सीरियस चोट आई थी, तब कैसे उनकी फिल्म तड़ाका ने जल्दी ठीक होने में उनकी मदद की थी।
तड़ाका फिल्म के क्लाइमैक्स ने दी ठीक होने की हिम्मत 
पुलिस कॉन्स्टेबल ने बताया- मुझे तड़ाका बहुत पसंद आई थी। इस फिल्म में सुनील एक पुलिस ऑफिसर हैं जिन्हें अपने पिता की जॉब मिल जाती है। फिल्म के विलेन सुनील को काफी चैलेंज करते हैं, उसे बुरी तरह पीटते हैं। इतने चैलेंज फेस करने के बाद सुनील बिल्कुल निडर हो जाते हैं। मुझे फिल्म का ये पार्ट बहुत पसंद आया क्योंकि उस समय बाइक से मेरा एक्सीडेंट हुआ था।
यहां आज आपकी वजह से खड़ा हूं- पुलिस कॉन्स्टेबल 
इस वजह से मेरे दिमाग में ब्लड क्लॉट हो गया था और मैं कुछ भी बोल नहीं सकता था। मेरे मुंह से आवाज निकलना तक बंद हो गई थी। मुझे लगता था अमीन कभी ठीक नहीं हो पाऊंगा लेकिन उस फिल्म ने मुझे काफी हिम्मत दी। फिल्म देखने के बाद मुझे ताकत मिली। अब मैं बोल पाता हूं और थोड़ा-बहुत दौड़ भी लेता हूं। आज मैं अगर यहां खड़ा हूं तो सिर्फ आपकी वजह से।
कस्टडी में कॉन्स्टेबल का रोल निभाने के लिए पुलिस-वालों ने की तारीफ 
बातचीत के दौरान कॉन्स्टेबल ने फिल्म में उनके कॉन्स्टेबल के किरदार निभाने के फैसले की तारीफ की। रिपोर्ट्स के मुताबिक उस कॉन्स्टेबल को नागा चैतन्य का रोल इसलिए पसंद आया क्योंकि ज़्यादातर एक्टर्स हाई लेवल पुलिस ऑफिसर्स का किरदार निभाना पसंद करते हैं। इस पर चैतन्य ने जवाब दिया- मैं इस फिल्म को लेकर काफी एक्साइटेड हूं। इस रोल के साथ कम ही फिल्मों ने एक्सपेरिमेंट किए हैं। कॉन्स्टेबल ट्रेनिंग के बाद ड्यूटी करने के लिए पूरी तरह तैयार होते हैं। इनके हाथ में हमारा फ्यूचर है।
बातचीत के बाद एक कॉन्स्टेबल ने नागा चैतन्य को पुलिस की कठिन ट्रेनिंग ट्राई करने को कहा। चैतन्य ने ट्रेनिंग एक्सरसाइज भी आसानी से कर के दिखाई। चैतन्य ने बिना रुके करीब 30 पुश अप करके दिखाए।
कस्टडी में नागा चैतन्य के साथ कीर्ति शेट्टी, अरविंद स्वामी, प्रियामणि, शरत कुमार और संपत राज भी दिखेंगे। फिल्म 12 मई को बिग स्क्रीन पर रिलीज होगी। ये फिल्म तमिल, हिंदी और कन्नड़ में भी रिलीज होगी।